**A/ Sprievodná správa**

Obsah:

1. **Identifikačné údaje stavby**

1. **Základné údaje charakterizujúce stavbu a jej budúcu prevádzku**

* prehľad východiskových podkladov
* stručná charakteristika územia a spôsob doterajšieho využitia
* zdôvodnenie stavby na danom území

1. **Súhrnný prehľad vybavenia stavby, potreby surovín, počtu pracovníkov a ich kvalifikácie, výrobky a služby, vznik a likvidácia odpadov a zdôvodnenie**

1. **Členenie stavby na stavebné objekty prevádzkové súbory, etapy výstavby a samostatné prevádzkovateľné časti stavby**

1. **Vecné a časové väzby stavby na okolitú výstavbu, širšie vzťahy**

1. **Spôsob financovania stavby a prehľad užívateľov**

**1. Identifikačné údaje stavby a investora**

|  |  |
| --- | --- |
| Názov stavby | : **Revitalizácia experimentálneho centra výkrmnosti a výťažnosti**  **ZMENA STAVBY PRED DOKONČENÍM** |
| Miesto stavby | : Nitra, k.ú. Chrenová |
|  | parc.č. 1185, 1183/2, 1183/1 |
| Okres | : Nitra |
| Generálny projektant: | : Ing. Peter Candrák, Hurbanova 2, 953 01 Zlaté Moravce |
|  | Ing. Ľubomír Candrák, Hviezdoslavova 4, 953 01 Zlaté Moravce |
| Parcela | : 1185, 1183/2, 1183/1 |
| Dodávateľ stavby  Identifikačné údaje investora | : Stavba bude realizovaná dodávateľsky, podľa výberového konania |
| Názov investora | : Slovenská poľnohospodárska univerzita v Nitre |
| Sídlo investora  Orgán udeľujúci súhlas na | : Trieda Andreja Hlinku 2, 949 76 Nitra |
| začatie stavby | : Mesto Nitra |
| Financovanie stavby | : Vlastná investícia |

**2.Základné údaje charakterizujúce stavbu a budúcu prevádzku**

**prehľad východiskových podkladov**

* objednávka a požiadavky investora
* kópia z katastrálnej mapy
* obhliadka lokality
* zameranie objektu
* územné rozhodnutie

-**stručná charakteristika územia a spôsob doterajšieho využitia**

Projektová dokumentácia je vypracovaná v stupni pre zmenu stavby pred dokončením a vychádza z právoplatného stavebného povolenia.

Predmetné parcely číslo1185, 1183/2, 1183/1 sa nachádzajú v meste Nitra, v katastrálnom území Chrenová. Parcely sa nachádzajú v zastavanom území mesta. Parcela 1185 s plochou 515 m2 je v katastri nehnuteľností vedená ako zastavaná plocha a nádvorie (pozemok na ktorom je postavená nebytová budova označená súpisným číslom).Parcela 1183/2 s plochou 729 m2 je v katastri nehnuteľností vedená ako zastavaná plocha a nádvorie (pozemok na ktorom je postavená ostatná inžinierska stavba a jej súčasti). Parcela 1183/1 s plochou 9755 m2 je v katastri nehnuteľností vedená ako ostatná plocha (pozemok, na ktorom je okrasná záhrada, uličná a sídlisková zeleň, park a iná funkčná zeleň a lesný pozemok na rekreačné a poľovnícke využívanie).

Projekt pre stavebné povolenie sa zameriava na revitalizáciu existujúceho experimentálneho centra výkrmnosti a výťažnosti a prístavby k tomuto objektu, z dôvodu potreby rozšírenia kapacity pre účely výučby odborných predmetov študentov univerzity. Objekt revitalizácie experimentálneho centra výkrmnosti a výťažnosti je situovaný v areáli Slovenskej poľnohospodárskej univerzity v Nitre. V susedstve zo severnej strany sa nachádzajú pozemky parcelných čísiel 1183/3, 1118/20, z východnej strany sa nachádzajú parcely č. 1184, 1118/21, z južnej strany parcela č. 1186/6 a zo západnej strany parcely č. 1173, 1182/1, 1186/15. Všetky uvedené parcely sú vo vlastníctve investora.

Z hľadiska napojenia objektu na inžinierske siete je pozemok výhodný, nakoľko existujúca budova je napojená na inžinierske siete – vodovodná prípojka, elektrická prípojka, plynová prípojka a kanalizačná prípojka sú existujúce. Rovnako aj lapač tukov je funkčný a je v prevádzke už v súčasnosti. Do prístavby budú dovedené jednotlivé médiá vnútornými rozvodmi.

Prístup na pozemok areálu je existujúci – jednak z  komunikácie (Nábrežie Mládeže), ktorá sa napája na existujúcu vnútroareálovú cestu SPU Nitra a zároveň aj z komunikácie (ulica Botanická) a aj z komunikácie (ulica Akademická). Prístup k existujúcej budove centra výkrmnosti a výťažnosti je existujúci, prístup k prístavbe bude z navrhovaných spevnených plôch.

- **zdôvodnenie stavby na danom území a jeho využitie**

Investor sa rozhodol zrealizovať revitalizáciu centra výkrmnosti a výťažnosti, z dôvodu potreby rozšírenia kapacity pre účely výučby odborných predmetov študentov univerzity. Výstavba je v areáli Slovenskej poľnohospodárskej univerzity v Nitre - investora. Umiestnenie je vhodné z hľadiska výhodnej polohy- univerzitnom areáli s už existujúcou funkčnou náplňou výučby študentov pre účely výučby odborných predmetov v oblasti výskumnej činnosti. Študenti sa budú aktívne podieľať na jednotlivých procesoch výkrmnosti a výťažnosti.

**3.Súhrnný prehľad vybavenia stavby, potreby surovín, počtu pracovníkov a ich kvalifikácie, výrobky a služby, vznik a likvidácia odpadov a zdôvodnenie**

Investor stavby chce revitalizáciou centra výkrmnosti a výťažnosti vytvoriť kvalitné podmienky pre výučbu odborných predmetov študentov univerzity. Objekt bude spĺňať všetky požiadavky na ochranu životného prostredia.

Počet pracovníkov:

Uvažuje sa s pracovníkmi centra výkrmnosti a výťažnosti

Predpokladaný počet pracovníkov: 6

V objekte budú pôsobiť učitelia a študenti vykonávajúci prax v jednotlivých akreditovaných študijných odboroch.

Vznik a likvidácia odpadov:

Odpady budú vznikať pri výstavbe - dodávke materiálu potrebného k výstavbe – obalový materiál, a odpadový materiál z výstavby.

Okrem toho budú odpady vznikať pri prevádzke objektu. Bilancia odpadov so spôsobom likvidácie je riešená v samostatnej časti súhrnnej technickej správy.

**4. Členenie stavby na stavebné objekty a prevádzkové súbory a etapy výstavby**

Výstavba – zmena stavby pred dokončením bude pozostávať z nasledovných objektov :

**SO 01 Revitalizácia centra výkrmnosti a výťažnosti** **(zastavaná plocha spolu 931,37 m2)**

**Vjazd na pozemok je existujúci. Prístup do objektu je po existujúcej spevnenej ploche. Prístup do prístavby je z navrhovanej spevnenej plochy.**

1. **Vecné a časové väzby stavby na okolitú výstavbu**

Tejto stavby sa netýka, nie je vecne a časovo viazaná na okolitú výstavbu. Stavba je samostatne stojaca. Napojenie na inžinierske siete je existujúce. Revitalizácia je v súlade s územným plánom

1. **Spôsob financovania stavby a prehľad užívateľov**

Investorom stavby bude Slovenská poľnohospodárska univerzita v Nitre.

Financovanie bude z vlastných zdrojov investora.

Užívateľom bude investor Slovenská poľnohospodárska univerzita v Nitre – študenti.

Zlaté Moravce : 04/2024 Ing.Peter Candrák, aut.stav.inž.

Ing.Ľubomír Candrák, aut.stav.inž.

# B/ SÚHRNNÁ TECHNICKÁ SPRÁVA

Obsah:

1. Charakteristika územia, dotknutých ochranných pásiem, chránených častí územia, kultúrnych pamiatok, požiadavky na demolácie, rúbanie vzrastlej zelene, / záber PPF a LPF /
   1. Údaje o použitých geodetických podkladoch
   2. Termíny a spôsob zabezpečenia doplňujúcich prieskumov a geodetických podkladov
2. Opis z hľadiska účelovej funkcie, požiadavky na urbanistické, architektonické a výtvarné riešenie

2.1 Stavebnotechnické riešenie stavby z hľadiska statického, hlavných nosných konštrukcií tepelnotechnického, materiálového, technického vybavenia, základná koncepcia protipožiarnej ochrany.

* 1. Súhrnné požiadavky na plochy a priestory
  2. Podmienky prípravy územia, bilancia zemných prác, požiadavky na skládky a zemníky
  3. Podmienky pripojenia na dopravné siete,

1. . Údaje o výrobe a technologickom vybavení stavby
   1. Hlavné výrobné činnosti, výrobný program, projektované kapacity
   2. Celkový technologický postup výroby podľa toku materiálov
   3. Koncepcia manipulácie s materiálom, skladovanie surovín, materiálov, výrobkov a odpadov
   4. Požiadavky na automatizáciu riadenia výrobných a technologických a výrobných procesov
2. Zabezpečenie budúcej prevádzky
   1. Celkový počet pracovníkov
   2. Bilancia surovín, materiálov a odpadových látok
   3. Energetické hospodárstvo, celková bilancia všetkých druhov energií
   4. Vodné hospodárstvo a vodohospodárske zariadenia, celková bilancia spotreby vody, množstvo a kvalita odpadových vôd, čistenie odpadových vôd
   5. Požiadavky na dopravné cesty a parkovacie plochy
   6. Požiadavky na telekomunikácie
   7. Spôsob zabezpečenia údržby a opráv
3. Starostlivosť o životné prostredie a základných podmienok na stavby
   1. Vplyv stavby na životné prostredie, obmedzenia očakávaných nepriaznivých vplyvov, spôsob likvidácie odpadov
   2. Podmienky pamiatkovej starostlivosti a ochrany prírody, nároky na poľnohospodársku a lesnú pôdu, nároky na výrub porastov
   3. Odolnosť a zabezpečenie z hľadiska požiarnej ochrany
   4. Starostlivosť o bezpečnosť práce a technických zariadení
   5. Požiadavky civilnej obrany vrátane mierového využitia
   6. Koncepcia protikoróznej ochrany kovových konštrukcií, zariadení a vedení
   7. Výsledky prerokovania ekologického zámeru podľa zákona č. 127/1994 Z.z.
4. Podmieňujúce predpoklady
   1. Preložky IS, iné opatrenia potrebné na uvoľnenie navrhovaného miesta stavby
   2. Podmieňujúce, vyvolané a iné súvisiace investície a predpoklady alebo nároky na ich zabezpečenie
   3. Pripojenie na existujúce technické vybavenie územia, bilancie kapacitných nárokov a možností
   4. Vzťahy k existujúcemu verejnému a občianskemu vybaveniu územia, vrátane verejnej dopravy
   5. Zabezpečenie hlavných energií a ich racionálne využitie
5. Celkové predpokladané náklady stavby v členení na prípravu, realizáciu a uvedenie stavby do prevádzky
6. Organizácia výstavby
   1. Požiadavky na postupné uvádzanie stavby do prevádzky.
   2. Údaje o zhotoviteľskom systéme
   3. Zásady riešenia zariadenia staveniska
   4. Predpokladaný termín výstavby
   5. Časový postup výstavby

## ZMENA STAVBY PRED DOKONČENÍM – ROZSAH STAVBY, ČO DO ZASTAVANEJ PLOCHY OBOSTAVANÉEHO PRIESTORU A OBJEMU OSTÁVA V ZMYSLE PRÁVOPLATNÉHO STAVEBNÉHO POVOLENIA.

ZMENA STAVBY PRED DOKONĆENÍM ZAHŔŇA ROZDELENIE PôVODNEJ MIESTNOSTI ČISLO 1.44

NA MIESTNOSŤ 1.44.1 – PREDSIEŇ

MIESTNOSŤ 1.44.2 MRAZENÉ SUROVINY

MIESTNOSŤ 1.44.3 OBALY

ĎALEJ ZAHŔŇA VYBUDOVANIE OKAPOVÉHO CHODNÍKA ŠÍRKY 900 mm A TERÁS ROZMEROV PODĽA PRILOŽENEJ PD. TERASY BUDÚ ZO ZÁMKOVEJ DLAŽBY, CELKOVEJ PLOCHY 39,11 m2.

ĎALEJ ZAHŔŇA ŠPECIFIKÁCIU ZABUDOVANÝCH ZARIADENÍ TECHNOLÓGIE A NAVÁZUJÚCE RIEŠENIE ROZVODOV ZTI A ELEKTRO.

## 1. CHARAKTERISTIKA ÚZEMIA A STRUČNÉ ZDÔVODNENIE VÝBERU STAVENISKA, DOTKNUTÝCH OCHRANNÝCH PÁSIEM, VRÁTANE PREDPOKLADANÝCH CHRÁNENÝCH ČASTÍ ÚZEMIA, KULTÚRNYCH PAMIATOK, KULTÚRNE A SPOLOČENSKY CENNÝCH LOKALÍT A OBJEKTOV, CHRÁNENÉ PRÍRODNÉ PLOCHY A ÚZEMIA, POŽIADAVKY NA DEMOLÁCIE, RÚBANIE NARASTENEJ ZELENE

### 1.1 Zhodnotenie polohy a stavu staveniska, údaje o doterajších objektoch, prevádzkach, porastoch

Predmetné parcely číslo1185, 1183/2, 1183/1 sa nachádzajú v meste Nitra, v katastrálnom území Chrenová. Parcely sa nachádzajú v zastavanom území mesta. Parcela 1185 s plochou 515 m2 je v katastri nehnuteľností vedená ako zastavaná plocha a nádvorie (pozemok na ktorom je postavená nebytová budova označená súpisným číslom).Parcela 1183/2 s plochou 729 m2 je v katastri nehnuteľností vedená ako zastavaná plocha a nádvorie (pozemok na ktorom je postavená ostatná inžinierska stavba a jej súčasti). Parcela 1183/1 s plochou 9755 m2 je v katastri nehnuteľností vedená ako ostatná plocha (pozemok, na ktorom je okrasná záhrada, uličná a sídlisková zeleň, park a iná funkčná zeleň a lesný pozemok na rekreačné a poľovnícke využívanie).

Projekt pre stavebné povolenie sa zameriava na revitalizáciu existujúceho experimentálneho centra výkrmnosti a výťažnosti a prístavby k tomuto objektu, z dôvodu potreby rozšírenia kapacity pre účely výučby odborných predmetov študentov univerzity. Objekt revitalizácie experimentálneho centra výkrmnosti a výťažnosti je situovaný v areáli Slovenskej poľnohospodárskej univerzity v Nitre. V susedstve zo severnej strany sa nachádzajú pozemky parcelných čísiel 1183/3, 1118/20, z východnej strany sa nachádzajú parcely č. 1184, 1118/21, z južnej strany parcela č. 1186/6 a zo západnej strany parcely č. 1173, 1182/1, 1186/15. Všetky uvedené parcely sú vo vlastníctve investora.

Z hľadiska napojenia objektu na inžinierske siete je pozemok výhodný, nakoľko existujúca budova je napojená na inžinierske siete – vodovodná prípojka, elektrická prípojka, plynová prípojka a kanalizačná prípojka sú existujúce. Do prístavby budú dovedené jednotlivé siete vnútornými rozvodmi.

Prístup na pozemok areálu je existujúci – jednak z  komunikácie (Nábrežie Mládeže), ktorá sa napája na existujúcu vnútroareálovú cestu SPU Nitra a zároveň aj z komunikácie (ulica Botanická) a aj z komunikácie (ulica Akademická). Prístup k existujúcej budove centra výkrmnosti a výťažnosti je existujúci, prístup k prístavbe bude z navrhovaných spevnených plôch.

- **zdôvodnenie stavby na danom území a jeho využitie**

Investor sa rozhodol zrealizovať revitalizáciu centra výkrmnosti a výťažnosti, z dôvodu potreby rozšírenia kapacity pre účely výučby odborných predmetov študentov univerzity. Výstavba je v areáli Slovenskej poľnohospodárskej univerzity v Nitre - investora. Umiestnenie je vhodné z hľadiska výhodnej polohy- univerzitnom areáli s už existujúcou funkčnou náplňou výučby študentov pre účely výučby odborných predmetov v oblasti výskumnej činnosti. Študenti sa budú aktívne podieľať na jednotlivých procesoch výkrmnosti a výťažnosti. Existujúci objekt je potrebné modernizovať a revitalizovať.

**Požiadavka na výrub zelene.**

V súčasnosti sa na parcele nachádza bežná nízka zeleň. Z hľadiska prístavby objektu nebude potrebný výrub porastov .

## Údaje o použitých geodetických podkladoch

Projektant si pre potreby vypracovania tohto stupňa dokumentácie prevzal kópiu z katastrálnej mapy a charakteristiky z katastrálneho portálu.

## Termíny a spôsob zabezpečenia doplňujúcich prieskumov a geodetických podkladov

Pre tento stupeň projektovej dokumentácie nebol vypracovaný IGP. Vychádza sa z poznatkov miestnych pomerov a z iných predchádzajúcich prieskumov.

## 2. OPIS STAVBY Z HĽADISKA ÚČELOVEJ FUNKCIE, POŽIADAVKY NA URBANISTICKÉ, ARCHITEKTONICKÉ A VÝTVARNÉ RIEŠENIE STAVBY

### 1.2 Stavebnotechnické riešenie stavby z hľadiska statického, hlavných nosných konštrukcií, tepelno-technického, materiálového, technického vybavenia, základná koncepcia požiarnej ochrany

Hlavnú časť stavbytvorí pozemný objekt - revitalizácia centra výkrmnosti a výťažnosti. Jedná sa o existujúci objekt centra výkrmnosti a výťažnosti ku ktorému bude vybudovaná prístavba. Pôvodný objekt prejde drobnými dispozičnými zmenami, ktoré zabezpečia prepojenie s navrhovanou prístavbou a taktiež priestorové požiadavky a náväznosti výskumného procesu.

Z hľadiska urbanistického bol zvolený jednoduchý obdĺžnikový tvar modernizovaného objektu s prístavbou, ktorý bude prispôsobený potrebe investora. Zámerom navrhovanej výstavby je vytvoriť priestor pre študentov pre účely výučby odborných predmetov v oblasti výkrmnosti a výťažnosti. Z hľadiska protipožiarnej bezpečnosti stavby je navrhnutý tak, aby vyhovoval platným normám, vyhláškam a predpisom v oblasti požiarnej ochrany.

**Objektová skladba:**

**SO 01 Revitalizácia centra výkrmnosti a výťažnosti (zastavaná plocha spolu 931,37 m2)**

**Zastavaná plocha –existujúci objekt 472,10 m2**

**Obostavaný priestor –existujúci objekt 1793,98 m3**

**Podlahová úžitková plocha celkom–existujúci objekt 360,88 m2**

**Zastavaná plocha –prístavba 459,27 m2**

**Obostavaný priestor – prístavba 1883,01 m3**

**Podlahová úžitková plocha celkom– prístavba 386,04 m2**

**Zastavaná plocha –spolu 931,37 m2**

**Obostavaný priestor – spolu 3676,99 m3**

**Podlahová úžitková plocha – spolu 746,92 m2**

**Plocha parcely 1183/1 9755 m2**

**Zastavanosť parcely 1183/1 prístavbou 4,71%**

Spevnené plochy 414,0 m2

**Zastavanosť parcely 1183/1 prístavbou a spevnenými plochami 13,8 %**

## SO 01 Revitalizácia centra výkrmnosti a výťažnosti

**Jedná sa o existujúci objekt a prístavbu celkových maximálnych rozmerov 41,075 x 24,795 m s jedným nadzemným podlažím, bez podpivničenia**. **Výška existujúceho objektu (najvyšší bod atiky) je 4,15 m. Výška objektu prístavby (najvyšší bod atiky) je 3,90 m.**

Architektonické riešenie revitalizácie centra výkrmnosti a výťažnosti vychádza z požiadavky investora. Základný tvar objektu je nepravidelný obdĺžnikový. V existujúcom objekte sú navrhnuté dispozičné zmeny za účelom zabezpečenia prepojenia s navrhovanou prístavbou a taktiež priestorové požiadavky a náväznosti výskumného procesu.

Dispozične bude objekt navrhnutý nasledovne:

1.NP: závetrie, chodba, chodba, átrium, chodba, sklad, upratovačka, miestnosť veterinára, umyváreň, WC, kancelária, laboratórium, laboratórium, predsieň, laboratórium, laboratórium výťažnosti, chladnička, chladiaca miestnosť, chodba, chodba, chodba, laboratórium výkrmnosti, chodba, ŠRM, šatňa, kancelária, kancelária, chodba, šatňa pracovníkov, WC, sprcha, expedícia produktov výskumnej činnosti, baliareň produktov výskumu, baliareň produktov výťažnosti, chodba, prednášková miestnosť, šatňa, WC, varňa, laboratórium finalizácie výrobkov, umyvárka, sklad, laboratórium konzervácie dymom, technická miestnosť, sklad surovín a obalov, navažovňa, prednášková miestnosť, chodba, šatňa, WC, sprcha, umyvárka, technická miestnosť, kancelária, šatňa, WC, sprcha, prístrešok

**Búracie práce**

Zahŕňajú vybúranie nenosných a z časti nosných priečok, okien, dverí. Tieto práce sú zrejmé z výkresovej dokumentácie. Súčasťou búracích prác bude frézovanie drážok pre potrubia a elektrické rozvody.

**Zemné práce**

Zemné práce pre stavbu sú uvažované pre základové konštrukcie plošného zakladania na základových pásoch a pätkách. Výkop bude realizovaný v zemine s triedou ťažiteľnosti 3. Výkop základových konštrukcií bude strojný s ručným dočistením.

**Zakladanie**

Navrhované základové konštrukcie – pásové základy sú z monolitického betónu triedy C 25/30. Základové konštrukcie sú navrhnuté na štrkovom lôžku s hrúbkou 100 mm. Veľkosť zrna drveného kameňa max. 32 mm. Základové pätky sú navrhnuté na betónovom podklade s hrúbkou 100 mm. Základová škára je navrhnutá v nezámrznej hĺbke. Od úrovne hrubej terénnej úpravy / úrovne rastlého terénu/ je nadzemná časť základov riešená z betónových debniacich tvárnic s konštrukčnou betonárskou výstužou B500 a s výplňou betónom C 20/25.

**Zvislé a kompletné konštrukcie**

Jestvujúce zvislé konštrukcie v objekte sú murované - z časti budú vybúrané pre potreby dispozičných zmien. Navrhované obvodové konštrukcie prístavby sú z keramických tehál Porotherm 30 Profi, hrúbky 300 mm na lepiacu tenkovrstvú maltu. Navrhované nosné vnútorné konštrukcie prístavby sú z keramických tehál Porotherm 25 Profi, hrúbky 250 mm na lepiacu tenkovrstvú maltu. Vnútorné nenosné deliace priečky sú navrhnuté z keramických tehál Porotherm 14 , hrúbky 150 mm. Vnútorné nosné steny budú stužené železobetónovými stĺpmi 250/250 mm, podľa výkresovej dokumentácie.

**Vodorovné konštrukcie**

Stropy

Jestvujúce stropy ostávajú bez zmien.

Stropné konštrukcie prístavby sú montované zo stropných železobetónových predpätých prefabrikátov a polomontované, zo stropných predpätých železobetónových nosníkov a stropných vložiek s dobetonávkou rebier v celkovej hrúbke 250 mm.

Stužujúce vence

Na obvodových stenách prístavby je navrhovaný veniec pre osadenie stropného systému zo železobetónu triedy C25/30 a výstuž triedy B 500. Pri realizácii je nutné previazať výstuže vencov v rohoch a kútoch ohýbanými príložkami. Vence budú vždy vystužené symetricky - výstužné prúty v počte podľa časti statika. Je potrebné dodržať tvar vencov, aby bolo zabezpečené priečne stuženie objektu aj vencami nad priečnymi stenami podľa projektu nosných konštrukcií /statika/.

Preklady a prievlaky

Preklady a prievlaky nad otvormi a dverami stavby budú tvorené v systéme Porotherm® s použitím nosných prekladov KP 7 pod úrovňou vencov podľa návrhu v nosných konštrukciách /statike stavby/. Pre nenosné vnútorné steny a priečky sú navrhované prefabrikované preklady KPP 12 /nad dvernými otvormi/. Je nutné dodržať projektované typy prekladov a príslušné predpisy výrobcu. Po osadení prekladových prefabrikátov zabezpečiť podstojkovanie a vzopätie podľa montážnych predpisov výrobcu.

**Úprava povrchov, dlažby, výplne otvorov**

Úprava povrchov vnútorných stien, stropov, pilierov

Vnútorné povrchy budú vyhotovené z tenkovrstvej omietky Baumit Uni (alt. iná vápenno - cementová omietka). Omietky budú opatrené náterom Primalex. Sádrokartónové konštrukcie budú natreté príslušným náterom.

Úprava povrchov, vonkajšia

Vonkajšie úprava povrchov je navrhovaná vonkajšou silikátovou omietkou na kompletnom zatepľovacom systéme ETICS s tepelným izolantom hr. 150 mm , farebné riešenie (podľa výkresov pohľadov a výberu investora s upresnením odtieňov podľa vzorkovníka dodávateľa farbenej omietky). Odtiene sa preferujú biele a svetlé – pastelové, zrno omietky max. 1 mm.

Existujúca budova je v súčasnosti zateplená a omietnutá vonkajšou omietkou.

Podlahy a podlahové konštrukcie

Podlahy prístavby sú navrhnuté z  keramickej protišmykovej dlažby.

## Výplne otvorov

Všetky dvere v prístavbe a svetlíky budú plastové s izolačným trojsklom, farebné riešenie rámov podľa riešenia fasády. Alternatívne rámové profily drevené.

**Izolácie**

Izolácie tepelné

Objekt bude kompletne zateplený zatepľovacím systémom Etics, hr. 150 mm. Izolácie tepelné v podlahách stavby sú navrhnuté z polystyrénových podlahových dosiek a extrudovaných polystyrénových dosiek, hrúbky podľa výpisov skladieb podláh v jednotlivých priestoroch.

Strecha bude izolovaná tepelnou izoláciou z XPS vo vrstvách, celkovej hrúbky min. 300 mm.

**Konštrukcia strechy**

Pôvodná strecha je plochá a bude ponechaná. Navrhovaná strecha prístavby bude vyhotovená nad prefabrikovanými stropnými panelmi, bude plochá s atikou a s vrchnou vegetačnou vrstvou z rozchodníka. V plochej streche budú osadené strešné svetlíky.

**Konštrukcie klampiarske**

Sú navrhnuté z pozinkovaného plechu (farba podľa investora), jedná sa o dažďové zvody, odpadové rúry, a pod.

**Konštrukcie stolárske**

PD rieši dvere do štandardnej zárubne. Možnosť atypických dvier do drevenej zárubne – v tom prípade je nutné informovať sa u výrobcu ohľadom skladobného rozmeru zárubne a veľkosti otvoru vynechaného pri murovaní.

**Konštrukcie zámočnícke**

Oceľové konštrukcie budú z ocele triedy Fe360 (S235). Všetky oceľové prvky opatriť protikorozívnym náterom.

**Ostatné konštrukcie**

Lešenie

Alfix – s vopred namontovaným zábradlím.

**Statické riešenie**

Objekt Revitalizácie experimentálneho centra výkrmnosti a výťažnostije navrhnutý tak aby vyhovoval statickým podmienkam.

**Technické vybavenie**

Existujúci objekt je vybavený elektroinštaláciou, kanalizáciou, rozvodom vody, rozvodom plynu a ústredným vykurovaním. Projekt rieši vnútorné rozvody do prístavby. Pripojenie na verejné inžinierske siete budú ponechané.

Dažďové vody budú zo striech budú zachytávané a odvádzané do navrhovaných dažďových záhrad.

Lapač tukov je existujúci, kapacita sa nevavyšuje

### 2.2 Súhrnné požiadavky na plochy a priestory

Existujúci objekt je napojený spevnenými plochami na existujúcu komunikáciu. Prístavba bude prístupná z navrhovaných spevnených plôch.

### 2.3 Podmienky prípravy územia, bilancia zemných prác, požiadavky na konečnú úpravu územia

Územie pre navrhovanú stavbu je potrebné očistiť od náletových drevín a krovia. Po zrealizovaní stavebných prác bude priestor okolo objektov upravený zahumusovaním a zatrávnením.

## 3. ÚDAJE O TECHNOLOGICKOM VYBAVENÍ STAVBY

Hlavnou činnosťou prevádzky je výskumná činnosť experimentálneho centra výkrmnosti a výťažnostizvierat z vlastného chovu (hovädzí dobytok, ošípané, ovce) s projektovanou kapacitou:

- kapacita laboratória výkrmnosti –5 dobytčích jednotiek \*/mesiac

- kapacita laboratória výťažnosti 1,5 t vykosteného mäsa /mesiac alebo ekvivalentné množstvo mäsa s kosťou.

\*1 dobytčia jednotka = 500 kg živej hmotnosti

Prevádzka posudzovanej výskumnej činnosti v laboratóriách výkrmnosti a výťažnosti bude pozostávať

Klietka zvierat – ohrada pre krátkodobé ustajnenie zvierat na dobu nevyhnutnú pre zabezpečenie potrebných manipulačných úkonov nasledujúcej výkrmnosti (prevádzka laboratória výkrmnosti sa nenachádza priamo v areáli farmy chovu zvierat t.j. zvieratá budú dopravené priamo z farmy vlastným dopravným prostriedkom pri dodržaní zásad Welfare). Klietka zvierat priamo nadväzuje na vstup do priestoru laboratória výkrmnosti. Laboratórium výkrmnosti – miestnosť vybavená požadovaným technologickým zariadením, prístrojmi a náčiním, určeným na výkrmnosť zvierat. Jednotlivé technologické postupy budú vykonávané krok za krokom tak, aby nedošlo k porušeniu bezpečnosti získavaného produktu kontamináciou t.j. každá technologická operácia bude prevádzaná vždy v inom čase a medzi jednotlivými úkonmi sa zabezpečí výkon opatrení na zabránenie kontaminácie mäsa (vyčistenie pracovného miesta, čistenie a sterilizácia pomôcok a náradia). Laboratórium výťažnosti - miestnosť na delenie mäsa. Mäso sa delí na menšie celky, pričom sa odstránia nepožívateľné časti, upraví sa podľa veľkosti a tvaru, v prípade delenia bravčového mäsa sa v deliarni sťahuje aj chrbtová slanina.

Chladiaci box - chladená miestnosť na skladovanie mäsa nad bodom mrazu. Týmto sa zabráni rozmnoženiu mikroorganizmov a zabezpečí bezproblémový priebeh zrenia mäsa. Teplota vzduchu v chladiarni je od -1 °C do + 3 °C, relatívna vlhkosť 80-90%. Čas uskladnenia v chladiarni závisí od spôsobu skladovania, od hodnoty pH mäsa, od kapacity chladiarne a od priebehu procesov zrenia. Priemerný čas skladovania mäsa v chladiarni je 1 - 2 dni.

**Popis technológie výskumu výkrmnosti zvierat:**

V zmysle § 2 Nariadenia vlády Slovenskej republiky c. 359/2011 Z. z., ktorým sa ustanovujú požiadavky na niektoré potravinárske prevádzkarne a na malé množstvá, v ktorom sú implementované osobitné hygienické predpisy pre potraviny živočíšneho pôvodu Nariadenia Európskeho parlamentu a Rady (ES) c. 853/2004 prevádzkovateľ laboratória výkrmnosti, ktorý patrí medzi potravinárske prevádzky s malým objemom výroby vopred oznámi príslušnej veterinárnej a potravinovej správe čas zabíjania a počet a pôvod zvierat tak, aby jej umožnil vykonať prehliadku ante mortem. Účelom prehliadky ante mortem je určiť, čí nie sú žiadne príznaky svedčiace o akomkoľvek stave, ktorý by mohol nepriaznivo ovplyvniť zdravie ľudí alebo zvierat a rozhodnutie o tom, čí zviera môže byt zabité na spotrebu ľuďmi a určiť, či nie sú žiadne príznaky svedčiace o tom, že bola narušená pohoda zvieraťa. Zodpovednosť za prehliadku ante mortem v laboratóriu výkrmnosti spočíva na úradnom veterinárnom lekárovi (ÚVL) = veterinárnom inšpektorovi (VI) príslušnej regionálnej veterinárnej a potravinovej správy, ktorý ju vykonáva.

**Výkrmnosť hovädzieho dobytka - výskum**

Po prevoze zvieraťa z vlastnej farmy, vo fixačnom boxe hovädzieho dobytka, prvým úkonom je omráčenie zvieraťa, ktoré sa uskutočňuje jednak z humánneho hľadiska (zvieratá musia byt ušetrené akejkoľvek bolesti, utrpenia, rozrušenia, poranenia alebo pomliaždenín) a hlavne uľahčuje manipuláciu a zaisťuje bezpečnosť zamestnancov. Účelom omráčenia je porušenie funkcie mozgu čo sa vykonáva v prevádzkach s malým objemom výroby mechanicky úderom na celovú kosť. Porazenie hovädzieho dobytka sa vykoná porážacou pištoľou. Pre lepšiu manipuláciu sa zviera môže fixovať upevnením zvieraťa k podlahe (krúžkom). Porazený hovädzí dobytok sa po páde na podlahu vyvesí za zadnú nohu pomocou kladkostroja do vykrvovacej polohy. Pod kus sa prisunie vykrvovací vozík /nádoba a kus sa vykrví vykrvovacím vpichom. Doba vykrvovania trvá 3-6 minút. Potom nasleduje opracovanie predných a zadných končatín pričom je kus prevesený za uvoľnené šľachy oboch zadných končatín na háky pre následné sťahovanie kože a vykolovanie. Opracuje sa konečník, podviaže sa, aby nedošlo k znečisteniu výkalmi. Následne sa prevedie párací rez - rez od zadných končatín po špičku hrude pre uvoľnenie kože pred sťahovaním. V mieste vpichu sa uvolní pažerák od hrtanu a okolitého väziva. Uvoľnený pažerák pracovník silne podviaže pevnou niťou a sterilným nožom ho prereže pod uzlom nite (asi 10 cm nad jazylkou). Takto opracované telo zvieraťa sa stiahne z kože. Pri tejto činnosti mu pomáha pomocný pracovník s háčikmi na lanku, ktorými zachytáva kožu tak, aby sa nikde nedotýkala obnaženej svaloviny. Hygienicky najvhodnejší spôsob sťahovania kože je smerom z hora na dol, nakoľko je tu minimálne riziko kontaminácie obnaženého mäsa prípadnými nečistotami z povrchu kože. Potom pracovník odreže hlavu a prevedie rez spodkom hrude a pílou rozpíli hrudnú kosť. Nasleduje vykolovanie – vyvrhovanie a to tak, že sa prereže svalovina v mieste panvovej spony a potom sa vedie rez brušnou stenou smerom k hrudi. Uvoľní sa konečník a močový mechúr z panvovej dutiny. Potom sa uvoľní záves čriev v dutine a odstráni sa loj z bachora. Uvoľní sa tráviaci trakt (t.j. celý črevný komplet, predžalúdky a slezina) tak, aby nedošlo k jeho poškodeniu. Vyberie sa pečienka a žlčník, nožom sa prereže bránica a z hrudnej dutiny sa vyberú pľúca spolu so srdcom a nakoniec sa vylúpnu obidve ľadviny. Telo zvieraťa sa prepíli na dve polovice. Nasleduje veterinárna prehliadka a označenie mäsa príslušnou veterinárnou pečiatkou. Vnútornosti určené na ďalšiu spotrebu sa umyjú, hovädzie polovice sa osprchujú a pre lepšiu manipuláciu delia na hovädzie štvrtky. Nasleduje váženie mäsa. Potom sa vnútornosti ako aj hovädzie štvrtky nechajú vychladnúť (u mäsa je to cca 4 hodiny) a presunú do chladiarne. Hovädzie mäso sa vychladí v chladiarni s priestorovou teplotou 0 °C až 3 °C na teplotu v jadre mäsa cca 6 °C až 7 °C. Takto vychladené mäso sa ďalej delí na menšie celky podľa požiadaviek dopytu - rozrábanie mäsa v laboratóriu výťažnosti.

**Výkrmnosť ošípaných - výskum**

Po prevoze zvieraťa z vlastnej farmy, vo fixačnom boxe na ošípané, nasleduje omráčanie. Na omráčenie zvieraťa sa použije omračovacia pištoľ. Úder na čelovú kosť by mal byt prevedený tak, aby nedošlo k prerazeniu lebky. Znehybnené – omráčené zviera sa uviaže za zadnú nohu retiazkou a pomocou kladkostroja vyzdvihne do vykrvovacej polohy. Prevedie sa vykrvovací rez, krv vyteká do podloženej záchytnej nádoby vyčlenenej na tento účel. Po vykrvení sa telo ošípanej umyje a položí na odštetinovací stôl. Tu sa koža ošípanej obára horúcou vodou a povrch kože sa zbavuje štetín. Po odštetinovaní sa telo ošípanej dočisťuje škrabkami prípadne sa môže opáliť horákom. Škrabkami sa odstránia paznechty. Uvoľnia sa šľachy na zadných končatinách, na ktoré sa kus opäť zavesí do zvislej polohy. Pred vykolovaním sa telo ošípanej sa ešte raz umyje prúdom vody. Vykolenie začína rezom cez panvovú kosť smerom zhora nadol, po oboch stranách sa vyreže konečník, ktorý sa podviaže. Otvorí sa brušná dutina rezom noža zhora nadol a vyberie sa celý tráviaci trakt spolu so slezinou a močovým mechúrom. Potom sa uvoľnia vnútornosti hrudnej dutiny, vyberie sa koreň (bravčový koreň pozostáva z pečene, pľúca, srdce, priedušnica, pažerák) a vyreže jazyk. Potom nasleduje rozdelenie kusa na dve polovice. Robí sa buď elektrickou pílou alebo ručným sekáčom. Následne sa uvoľní vnútorný tuk a vylupujú sa ľadviny. Nasleduje veterinárna prehliadka a označenie mäsa príslušnou veterinárnou pečiatkou.

Bravčove polovičky a vnútornosti určené na ďalšiu spotrebu sa opláchnu, nechajú vychladnúť a premiestnia do chladiarne s priestorovou teplotou 0 °C až 3 °C.

**Výkrmnosť oviec - výskum**

Na omračovanie dospelých kusov sa môže použiť omračovacia pištoľ tak, aby nedošlo k prerazeniu lebky, na omráčenie kozliat a jahniat stačí tupý úder palicou na čelovú kosť. Vykrvenie sa prevádza vo vise, ale je možné aj v ľahu, koža kôz a oviec sa sťahuje ručne. Vykolovanie sa prevádza vždy až po stiahnutí kože vo vise. Prvá sa prereže brušná dutina, hrudník ani panvová spona sa neprerezávajú. Nakoniec sa odreže hlava spolu s jazykom. Telá oviec a kôz na nerozpoľujú. Po veterinárnej kontrole je mäso označené príslušnou veterinárnou značkou. Konečnou úpravou sa odstránia franforce mäsa a tuku, odrežú sa krvavé časti a telo sa osprchuje prúdom vody. Po vychladnutí sa presunú do chladiarne.

**Výskum výťažnosti**

Zavedením obstarávanej technológie bude časť procesu pracovať absolútne automaticky. Automatizácia výroby mäsových výrobkov zabezpečí ich najvyššiu kvalitu a hygienický štandard. Zariadenia, ktoré predstavujú automatizáciu výroby mäsových výrobkov, budú nasledovné:

***- rezačka mäsa* -** finálny výrobok si automatickým, a teda presným a čistým rezaním zachová veľmi kvalitnú štruktúru a čo je ešte dôležitejšie, pri zachovaní optimálnej teploty spracovania, čím nedochádza v mäse (diele) k chemickým procesom, ktoré môžu mäsové dielo znehodnotiť

***- miešačka mäsa* -** zabezpečuje šetrné vymiešanie mäsa so zachovaním prirodzenej štruktúry zrna mäsového výrobku. Miešačka pracuje automatizovane a veľmi efektívne a výsledkom jej činnosti je zmes vyznačujúca sa homogénnou štruktúrou a prvotriednou kvalitou.

***- vákuová narážačka* -** tlačí dielo mäsového výrobku pod automaticky nastaveným primeraným

tlakom do obalu tak, že nedochádza k jeho pretrhnutiu a zároveň nevznikajú vzduchové bubliny

a podliatiny pod povrchom obalu - vysoká kvalita produktu

***- kuter* -** úplná automatizácia kutrovania - zariadenie disponuje riadiacou jednotkou, ktorá zabezpečuje tzv. krokovanie výrobného procesu kutrovania. t.j. automaticky určí celý výrobný postup a čas sekania a miesenia podľa zvoleného typu výrobku, ktorý sa aktuálne vyrába – eliminácia chybovosti a zmeny receptúry oproti manuálnej práci

**- *udiarenská komora* -** automatická tepelné opracovanie spracovaných mäsových produktov.

Zariadenie je vybavené riadiacou jednotkou s programom na zber dát, ktorý dôkladne zapisuje celý výrobný postup úplne automaticky a zabezpečuje dodržiavanie všetkých predpísaných noriem.

**- *varný kotol* -** je vybavený riadiacou jednotkou, ktorá automaticky dozerá na dodržiavanie receptúry pri príprave finálneho výrobku tak, aby nedošlo k jeho znehodnoteniu

***- výrobník ľadu*** – zariadenie nevyhnutné pri výrobe mäkkých mäsových výrobkov, kde zabezpečuje prídavok ľadu do diela jeho schladenie aby nedošlo k jeho prepracovaniu a tým znehodnoteniu finálneho výrobku.

- ***klipsovačka*** - zabezpečí možnosť plnenia mäsového diela do nekonečných obalov

- ***automatický nárezový stroj*** - absolútna štandardizácia krájania mäsových výrobkov podľa zvolených

parametrov. Šírka rezu je nastaviteľná, čo umožňuje žiadateľovi lepšie využitie tohto zariadenia, t.j. je

určené aj pre mäsové výrobky väčších rozmerov

* ***pracovné stoly*** – nevyhnutné k jednotlivým pracovným operáciam

## 4. ZABEZPEČENIE BUDÚCEJ PREVÁDZKY ALEBO VÝROBY

### 4.1 Celkový počet pracovníkov a ich kvalifikačná skladba

Počet pracovníkov:

Uvažuje sa s pracovníkmi centra výkrmnosti a výťažnosti

Predpokladaný počet pracovníkov: 6

V objekte budú pôsobiť učitelia a študenti vykonávajúci prax v jednotlivých akreditovaných študijných odboroch.

### 4.2 Súhrnná bilancia surovín, materiálov a odpadových látok a ich východiskové a konečné uloženie

Odpadové látky vznikajúce pri prevádzke majú charakter komunálnych odpadov

Tuhý komunálny odpad:

Skupina č. 20 , komunálne odpady, kategória „O“

Tuhý komunálny odpad, ktorý vznikne pri prevádzke objektu bude zmluvne vyvážaný v rámci pravidelného vývozu komunálneho odpadu zmluvným partnerom služieb.

**4.6 Požiadavky na telekomunikácie**

Komunikácia - mobilný telefón.

## 5. STAROSTLIVOSŤ O ŽIVOTNÉ PROSTREDIE A ZÁKLADNÝCH PODMIENOK NA STAVBY

**5.1 Vplyv stavby na životné prostredie**

Navrhovaná výstavba svojou konštrukciou, použitými materiálmi ako aj využitím nebude zhoršovať súčasný stav vplyvu prevádzky na životné prostredie. Vybudovaním objektu sa vytvárajú nové výučbové priestory. Taktiež pri výstavbe nebudú použité také postupy, technológie a stavebné stroje, ktoré by mohli mať nežiadúci vplyv na životné prostredie. Dodávateľská organizácia stavebných prác bude ukladať odpad zo stavebných činností / obaly z farieb, ap. / na k tomu určených skladovacích miestach a zabezpečí ich následný odvoz a likvidáciu v súlade s platnou legislatívou.

Produkcia odpadov je zaradená podľa zákona o odpadoch - Produkciu odpadov možno rozdeliť do dvoch skupín:

**a/ Jednorázové odpady, ktoré budú vznikať počas výstavby b/ Odpady vznikajúce počas prevádzky**

- zemina a kamenivo iné ako uvedené v 17 05 03 400 kg

|  |  |  |
| --- | --- | --- |
| katalógové číslo |  | : 17 05 04 |
| kategória odpadu |  | : O |
| spôsob zneškodnenia |  | uloženie na medziskládke a použitie na konečné terénne úpravy |
| - Betón |  | 200 kg |
| katalógové číslo |  | : 17 01 01 |
| kategória odpadu |  | : O |

spôsob zneškodnenia : dodávateľ stavebných prác uloží na riadenú skladku TKO

* Piliny a triesky zo železných kovov 50 kg

|  |  |
| --- | --- |
| katalógové číslo | : 12 01 01 |
| kategória odpadu | : O |
| spôsob zneškodnenia | : dodávateľ stavebných prác uloží odpad do zberných surovín |
| Papier a lepenka | 190 kg |
| katalógové číslo | : 20 01 01 |
| kategória odpadu | : O |
| spôsob zneškodnenia | : dodávateľ stavebných prác uloží odpad do zberných surovín |
|  |  |

- Obaly z plastov 110 kg

katalógové číslo : 15 01 02

kategória odpadu : O

spôsob zneškodnenia : dodávateľ stavebných prác uloží odpad do zberných surovín

- Plasty 170 kg

katalógové číslo : 20 01 39

kategória odpadu : O

* Káble iné ako uvedené v 17 04 10 50 kg

katalógové číslo : 17 04 11

kategória odpadu : O

spôsob zneškodnenia : dodávateľ stavebných prác uloží odpad do zberných surovín

Odpadové farby a laky obsahujúce organické rozpúšťadlá alebo iné nebezpečné látky katalógové číslo : 08 01 11

kategória odpadu : N

spôsob zneškodnenia : odpad bude likvidovaný firmou, ktorá má na to oprávnenie

Zmesový komunálny odpad 150 kg

katalógové číslo : 20 03 01

kategória odpadu : O

spôsob zneškodnenia : dodávateľ stavebných prác uloží odpad na riadenú skládku TKO

**b/ Odpady vznikajúce počas prevádzky experimentálneho centra**

**- Odpady veterinárneho výskumu (nepodliehajúce osobitným požiadavkám) 400 kg/rok**

katalógové číslo : **18 02 03**

kategória odpadu : O

**- Odpady veterinárneho výskumu (podliehajúce osobitným požiadavkám) 450 kg/rok**

katalógové číslo : **18 02 03**

kategória odpadu : O

**- Kaly z prania a čistenia 250 kg/rok**

katalógové číslo : **02 02 01**

kategória odpadu : O

**- Odpadové živočíšne tkanivá 450 kg/rok**

katalógové číslo : **02 02 02**

kategória odpadu : O

**19 08 09 zmesi tukov a olejov z odlučovačov olejov z vody obsahujúce jedlé oleje a tuky**

**100 kg / rok odpad O**

* **Papier a lepenka 25 kg/rok**

katalógové číslo : **20 01 01** kategória odpadu : O

**spôsob zneškodnenia** : uloží odpad do zberných surovín

* **Žiarivky a iný odpad obsahujúci ortuť 3 ks/rok**

katalógové číslo : **20 01 21**

kategória odpadu : N

**spôsob zneškodnenia** : odpad bude likvidovaný firmou, ktorá má na to oprávnenie

* **Zmesový komunálny odpad 150 kg/rok**

katalógové číslo : **20 03 01** kategória odpadu : O

**spôsob zneškodnenia** : dodávateľ stavebných prác uloží odpad na riadenú skládku

TKO

Všetky odpady, ktoré vznikajú počas výstavby a v prevádzke, musia byť dôsledne separované už v miestach ich vzniku podľa druhu. Tuhé odpady budú ukladané do plastových, resp. kovových barelov a kontajnerov rôznych veľkostí, tekuté nebezpečné odpady do pôvodných prepravných obalov, resp. do špeciálnych kontajnerov. Všetky druhy odpadov budú zhromažďované jednak do naplnenia skladovej kapacity a jednak do pravidelného odberu a odvozu oprávnenou osobou na príslušné spracovateľské alebo zneškodňovacie zariadenie. Odpady budú v každom prípade odovzdávané v intervale najmenej 1x za rok. Nebezpečné odpady budú na prepravu odovzdávané len subjektu oprávnenému na podnikanie v oblasti nakladania s odpadmi, s oprávnením na prepravu nebezpečných odpadov. Stavebník ako pôvodca odpadu je povinný vzniknuté odpady zhromažďovať a triediť ich podľa druhov už v mieste ich vzniku a zabezpečiť ich pred znehodnotením, odcudzením alebo iným nežiadúcim únikom a odovzdať ich organizáciám oprávneným na likvidáciu alebo zhodnotenie organizáciám, ktoré majú platné oprávnenia na výkon takejto činnosti.

### 5.2 Podmienky pamiatkovej starostlivosti a ochrany prírody

V súčasnosti sa na parcele nachádza zeleň. Z hľadiska prístavby objektu nebude potrebný výrub porastov . Budova – existujúca časť experimentálneho centra nie je pamiatkovo chránená.

### 5.3 Odolnosť a zabezpečenie z hľadiska požiarnej ochrany

Navrhovaná stavba je z hľadiska požiarnej ochrany riešená ako samostatný objekt. Odstupové vzdialenosti sú stanovené. Príjazd mobilnej požiarnej techniky v prípade protipožiarneho zásahu bude možný cez jestvujúci vjazd.

### 5.4 Starostlivosť o bezpečnosť práce a technických zariadení

Počas uskutočňovania stavebných prác je potrebné dodržiavať všetky bezpečnostné predpisy a nariadenia.

Projektová dokumentácia je spracovaná v súlade s STN a vyhláškami týkajúcimi sa bezpečnosti práce. Pre zaistenie podmienok bezpečnosti práce a technických zariadení musí realizátor investície počas výstavby a prevádzkovateľ v priebehu prevádzky zabezpečiť dodržiavanie ustanovení platných vyhlášok, zákonov a nariadení.

**5.5 Požiadavky civilnej obrany vrátane mierového využitia**

Požiadavky z hľadiska civilnej obrany pre danú stavbu nie sú zvlášť riešené .

### 5.6 Koncepcia protikoróznej ochrany kovových konštrukcií, zariadení a vedení

Všetky kovové prvky konštrukcií a vedení natrieť základným náterom a dvojnásobným vonkajším syntetickým náterom.

## 6. PODMIEŇUJÚCE PREDPOKLADY

**6.1 Preložky IS, iné opatrenia potrebné na uvoľnenie navrhovaného miesta stavby** Preložky IS v stavenisku nie sú potrebné.

**6.2 Podmieňujúce, vyvolané a iné súvisiace investície a predpoklady alebo nároky na ich zabezpečenie**

Pri navrhovanej výstavbe nie sú uvažované vyvolané investície.

### 6.3 Pripojenie na existujúce technické vybavenie územia, bilancia kapacitných nárokov a možností

Využijú sa všetky dostupné napojenia na technické vybavenie územia. Prístup k stavbe bude z navrhovanej plochy .

### 6.4 Vzťahy k existujúcemu verejnému a občianskemu vybaveniu územia, vrátane verejnej dopravy

S novým občianskym vybavením daného územia nie je potrebné uvažovať, nakoľko sa vybavenosť nachádza v okolí.

### 6.5 Zabezpečenie hlavných energií a ich využitie

Existujúci objekt je vybavený elektroinštaláciou, kanalizáciou, rozvodom vody, rozvodom plynu a ústredným vykurovaním. Projekt rieši vnútorné rozvody do prístavby. Pripojenie na verejné inžinierske siete budú ponechané.

**7. CELKOVÉ PREDPOKLADANÉ NÁKLADY STAVBY NA JEDNOTLIVÉ STAVEBNÉ A INŽINIERSKE OBJEKTY**

Sú internou záležitosťou investora. Odhaduje sa rozpočtový náklad 780 000 EUR.

## 8.ORGANIZÁCIA VÝSTAVBY

Stavenisko je vymedzené jestvujúcim oplotením. Výstavba objektu stavby bude realizovaná podľa finančných možností investora. Výstavba je navrhnutá z murovanej konštrukcie, vertikálna preprava materiálu bude realizovaná strojne. Prístup na pozemok areálu je existujúci – jednak z  komunikácie (Nábrežie Mládeže), ktorá sa napája na existujúcu vnútroareálovú cestu SPU Nitra a zároveň aj z komunikácie (ulica Botanická) a aj z komunikácie (ulica Akademická). Prístup k existujúcej budove centra výkrmnosti a výťažnosti je existujúci, prístup k prístavbe bude z navrhovaných spevnených plôch.

**8.1 Požiadavky na postupné uvádzanie stavby do prevádzky**

Stavba bude uvedená do prevádzky ako jeden celok.

**8.2 Údaje o zhotoviteľskom systéme -** Zhotoviteľský systém – dodávateľský, bude výsledkom individuálneho výberu stavebníka / použitie vlastných zdrojov /.

**8.3 Zásady riešenia zariadenia staveniska -** Zariadenie staveniska bude riešiť dodávateľ stavby v rámci daných možností určených stavebníkom.

### 8.4 a 8.5 Predpokladaný termín výstavby a časový postup výstavby

Stavebné povolenie je vydané

ZMENA STAVBY PRED DOKONĆENÍM 07/2024

Realizácia : 10. 2024 – 10.2025

Kolaudácia : 11. 2025

Zlaté Moravce : 04/2024 Ing. Peter Candrák, aut.stav.inž.

Ing. Ľubomír Candrák, aut.stav.inž.